**TOBAKSFRIT BRØDESKOV IDRÆTSANLÆG**

For alle, der bruger og besøger Brødeskov Idrætsanlæg

**Formål**: Tobaksfrit idrætsanlæg er indført for at undgå at børn og unge begynder at ryge, bruger snus eller andre nikotinholdige produkter, fordi de ser andre fra foreninger eller besøgende på anlægget gøre dette. Politikken gælder både cigaretter og anden tobak, herunder e-cigaretter, snus, nikotinposer, vandpiber, mm. ..

**Brødeskov IF vil tage ansvar for:**

• At sikre rammer, der fremmer børn og unges sundhed og trivsel, herunder beskytte dem mod rygestart og passiv rygning (tobaksforurenet røg), samt adgang til snus og nikotinholdige produkter.

• At træning og andre aktiviteter på anlægget er tobaksfrie for brugere og besøgende

• At der ikke er salg af tobak i cafeterier eller kiosker, der ligger i forbindelse med idrætsfaciliteter

• At ovenstående gælder på alle foreningens faciliteter og både ude og inde.

\*At henvise eventuelle rygere til et særligt rygeområde

\*At trænere, ansatte og ledere undlader at ryge og bruge tobak i forbindelse med træning, stævner og kampe

\*Opsætte tydelig skiltning på idrætsanlægget

**Der er rygeforbud i Brødeskov Idrætsanlægs lokaler**

Når medlemmer, ansatte, frivillige og gæster benytter lokalerne, der er stillet til rådighed af Hillerød Kommune, følger vi de gældende regler og anvisninger, der ikke tillader rygning eller bruge af andre tobaksprodukter.

**Hvis der bliver røget eller brugt tobak**

Bliver der røget eller brugt tobak, så vil vi:

\*Henvise til det særlige rygeområde

\*I tilfælde af spilleres brug af snus/nikotinposer blive givet en advarsel. Træner/ledelse træffer i det enkelte tilfælde beslutning om hvor mange advarsler der gives før eksklusion.

Tobaksfrit Brødeskov Idrætsanlæg træder i kraft 1. april 2023.